Lossi peauksest väravani ja bussipeatusesse

Muuseumist tagasiteele asudes liigu lossi peaukse eest üle sileda platsi kella 11 suunas u 30 meetrit. Krobelisele kivisillutisele jõudes hoia pisut paremale ja jätka mööda väljapääsuteed u 16 meetrit peaväravani. Väravast jõuad munakiviteel 3 sammuga autode sissepääsu tõkestavate postide vahele, sealt liigu 18 sammuga kella 11 suunas üle munakividest autotee. Trepistik algab 3 astmega üles, asud trepistiku vasakul pool. Liigu ülemisel trepimademel otse 6 sammu edasi, algab kergelt paremale kaarduv trepiharu alla. Soovitav on kasutada trepi vasakul pool olevat müüritist käsipuuna. Liigu trepist 11 astet alla ja keera pisut vasakule. Läbid teise mademe 1–2 sammuga. Jätka järgmisest trepist alla 12 astet otse. Järgmine made on u 4 sammu pikk. Mademeosa laieneb siin külgedele, liigu otse edasi, kuni algab taas vasakul müüritis ja trepp läheb 12 astet alla. Oled viimasel, kõige alumisel trepimademel. Siit paremale jääb u 5 sammu kaugusele trepiharu parklasse, 15 astet alla. Ja kohe vasakule 1–2 sammu kaugusele jääb trepiharu bussipeatuse suunal, 15 astet alla. Liigu bussipeatuse haru mööda alla, kasutades vasakpoolset sakmelist müüriosa toena. Asfalteeritud kõnniteele jõudes liigu kella 2 suunas u 12 sammu, kuni jõuad taktiilsete nuppudega tähistatud ülekäiguraja alguseni. Ületa see otse 10–11 sammuga. Kõik ülekäiguraja algused on siin taktiilse teetähisega märgistatud. Liigu edasi kella 11.30 suunas u 19–20 sammu, kuni jõuad helimajakaga ja jalakäija fooriga reguleeritud ülekäigurajani Pirita tee ääres. Sinu ees on neljarealine autotee, mille keskel on ohtussaar. Foori aktiveerimiseks on vasakul pool posti küljes nupp. Esimese Pirita tee lõigu ületad ülekäigurajal 16–17 sammuga. Ohutussaar on u 12 sammu lai. Järgmise fooriga ülekäiguraja ületamiseks kulub u 16 sammu. Jõuad kõnnitee otsani. Teeserva eraldab siin murust madal äärekivi. Liigu edasi mööda vasakut tee serva 10 sammu otse, mere poole. Seejärel keera vasakule ja liigu veel ligikaudu 86–87 sammu edasi mööda tee vasakut serva. Jõuad laiale asfalteeritud alale, kus asub ka Maarjamäe bussipeatus. Otse ees on 46 sammu kaugusel pink, prügikast ja selle taga klaasist bussipaviljon. Paviljonini on u 53 sammu, sinust vasakule jääb Pirita tee. Buss liigub siit edasi suunaga linna. Peatuses peatuvad bussid nr A1, A5, A8, 34A ja 38. Bussipaviljoni esiservast autoteeni on u 4 sammu.

Täname, et külastasid Eesti Ajaloomuuseumi!